钦定古今图书集成/理学汇编/学行典/第204卷 > 周渊
## 钦定古今图书集成/理学汇编/学行典/第204卷 > 周渊

按《松江府志》：“周渊，字文德，世居青村。倭困海上，所过
残破，渊甫龀，奉母收保故庐。堡城内溃，母先逾垣走，
猝遇寇，寇露刃向母，渊延颈请代，寇亦义之，释母携
渊去。寇数刃之，卒怜其义，得不死，身罹锋镝者三年。
后值胡宗宪提兵会剿，渊得脱归。胡幕下有方福知
其孝，欲以女妻之，渊以父有成命委聘于陶，背之不”
仁，固辞。及归，母尚无恙。而陶氏母子以先遇寇不屈，
自尽江中矣。里中至今称为“孝子周家。”